|  |  |
| --- | --- |
| **Foglalkozásterv** | |
| A modul címe | Új világ - XIX. századi barangolások |
| A foglalkozás címe | Illik- nem illik |
| Modul száma /foglalkozás sorszáma | 13.1. |
| Készítette: | Kis Olga |
| A foglalkozás célja | * Ismerje fel a XIX. század jellemző viseletét. * Ismerkedjen meg egyes ruhadarabok neveivel, funkciójával. * Legyen képes összehasonlítani az akkori és a mai kor viselkedési szokásait. * Legyen képes segítséggel vagy önállóan kreatív szöveget alkotni. * Az ismeretei alapján tudjon a kornak megfelelő papírbábot készíteni a kapcsolódó foglalkozáson. * Tudjon együttműködni a csoportban. |
| A foglalkozás elvárt eredménye | * A kornak megfelelő öltözetű papírbábok készítése, amellyel a foglalkozás végére a csoportok egy-egy jelenetet játszanak el, felhasználva egy-egy korabeli kifejezést, viselkedési formát. * Teszt digitális eszközökkel |
| Ajánlott korosztály | 6. osztály (11-13 éves korosztály) |
| Ajánlott létszám | 15-20 fő |
| Ajánlott időkeret | 6x45 perc |
| Fejleszteni kívánt kompetenciaterületek | Anyanyelvi kommunikáció:   * hallott és olvasott szöveg értése * szövegalkotás szóban és írásba   Digitális kompetencia:   * internet használat * IKT eszközök használata * etikai szabályok betartása * információk tárolása   Tanulás tanulása:   * időbeosztás * probléma megoldás * új tudás feldolgozása * közös munka   Személyközi és állampolgári kompetenciák:   * viselkedési szabályok betartása * együttműködés * hatékony kommunikáció   Vállalkozói kompetencia:   * tervezés * szervezés   Kulturális kompetencia:   * kulturális alkotások és szokások ismerete |
| Kapcsolódás a pedagógiai program területeihez | ⌧ a nevelő-oktató munka pedagógiai alapelvei, céljai  ⌧ személyiségfejlesztés  ⌧ közösségfejlesztés |
| Tantárgyi kapcsolódások | Történelem, társadalmi és állampolgári ismeretek; Magyarnyelv és Irodalom; Rajz és vizuális kultúra; Etika |

|  |  |  |  |  |  |
| --- | --- | --- | --- | --- | --- |
| **A foglalkozás menete** | | | | | |
| **A foglalkozás szakaszai** | **Időigény** | **Tevékenység** | **Módszer/**  **munkaforma** | **Eszközigény** | **Támogató rendszer/mellékletek** |
| Ráhangolás | 5 perc | A foglalkozás 5 tevékenységből épül fel, együtt egy egységet alkotva, de a 45 perces tevékenységek önállóan is alkalmazhatók.  **Cilinder és főkötő**  Ebben a tevékenységben megismerkedünk a XIX. század jellegzetes magyar és más európai viseleteivel, a divat változásával.   1. Csoportalakítás:   3-4 fős csoportokat alakítunk, akik az egész foglalkozás során együtt dolgoznak. A csoportok egy-egy asztal köré ülnek (A csoportok egy laptopot vagy tabletet kapnak a közös munkához, így a nagyobb létszám nem ajánlott.).  A csoportok összeállítása irányítottan, de véletlenszerűen történhet, pl. képeket (ruhákról) húznak ki egy borítékból, az egyforma képek egy csoportba tartoznak.  A laptopokat vagy tableteket már az óra elején ajánlott bekapcsolni, de a használatuk csak később következik. | Játék/Frontális munka | Csoportalakításhoz kártyák | Csoportalakításhoz felhasználható kártyák az 1. számú mellékeltben található:  13.1.1.melléklet.docx |
| 10 perc | 1. Ráhangoló kérdések:   „Milyen történelmi eseményeket tudsz felidézni a XIX. századból?  Melyik híres történelmi személy, író, vagy költő jut az eszedbe ebből a korból?  Hogyan öltözködtek akkoriban az emberek?  Milyen illemszabályok voltak akkoriban?”  A kulcsszavakat összeírjuk egy táblára, amit a foglalkozás ideje alatt fent hagyunk, és majd visszatérünk rá a foglalkozás végén. | Beszélgetés/Frontális munka | Tábla, kréta  vagy  fehértábla, filc |  |
| 20 perc | 1. Prezentáció megtekintése:   Együtt megtekintjük, és elolvassuk a XIX. századi divat változásáról készített prezentációt. A diákon megjelenő alcímek egy-egy figyelemfelkeltő, érdekes (humoros) kérdést tartalmaznak. Próbáljanak ezekre előre válaszolni a tanulók, majd a következő diára kattintva minden kiderül.  A magyarázó szövegeket hangosan olvashatja egy-egy tanuló.  A közben esetlegesen felmerülő kérdéseket megbeszéljük. | Beszélgetés, szemléltetés/Frontális munka | Digitális tábla | A prezentáció az alábbi néven található a 2. számú mellékletben:  13.1.2.melléklet.ppsx |
| 5 perc | 1. Pároztatós feladat:   A csoportok a tankocka „Cilinder és főkötő - Pároztatós játék” nevű menüjében a feladatot megoldják. Azonnali visszajelzést kapnak a párosítás helyességéről, hiszen a helyes megoldások eltűnnek, míg a hibás egyesítés piros színű lesz, és a párosítás korrigálható. A feladat célja, a XIX. századi ruhák felismerésének elmélyítése.  „Párosítsd össze a ruhadarabokat az elnevezéseikkel!” | Interaktív digitális gyakorlati tevékenység, játék/ Csoportmunka | Csoportonként tablet, vagy laptop | A tankocka az alábbi linken érhető el, a 3. számú mellékletben:  <https://learningapps.org/watch?v=pbfta9e8c18>  13.1.3.melléklet.docx |
| 5 perc | 1. Csoportba rendezés:   A csoportok megoldják a tankocka „XIX. századi divat - Csoportba rendezés” menüpontjában lévő feladatot.  A feladat önállóan ellenőrizhető a csoportosítás végeztével, a hibás megoldások korrigálhatók. A feladat célja, a XIX. századi ruhák felismerésének elmélyítése.  „Válogasd ki a XIX. századi viseleteket!” | Interaktív digitális gyakorlati tevékenység, visszacsatolás, játék/ Csoportmunka | Csoportonként tablet, vagy laptop. | A tankocka az alábbi linken érhető el:  <https://learningapps.org/watch?v=pbfta9e8c18> |

|  |  |  |  |  |  |
| --- | --- | --- | --- | --- | --- |
| A téma feldolgozása | 10 perc | **„Pediglen és alkalmasint”**  Ebben a tevékenységben a XIX. század mindennapi nyelvhasználatával ismerkedünk meg. Felidézünk néhány alig használt, vagy teljesen feledésbe merült nyelvújítás kori kifejezést, és a gyerekek is megpróbálkoznak egy-két hasonló szó előállításával. Továbbra is az előzőleg kialakított csoportokban dolgozunk.   1. Párosítós feladat:   A csoportok megoldják a LearninApps tankocka „Régimódi kifejezések - Pároztatós játék” nevű feladatát. A feladathoz hasznos a régies kifejezések mellett látható információs jel, amely példamondatot mutat segítségképpen.  „Párosítsd össze az azonos jelentésű kifejezéseket! Olvasd el az információkat is, mert segít!”  A tanulók azonnali visszajelzést kapnak a párosítás helyességéről, hiszen a helyes megoldások eltűnnek, míg a hibás egyesítés piros színű lesz, és a párosítás korrigálható. A feladat célja, a régies kifejezések helyes értelmezése. | Interaktív digitális gyakorlati tevékenység, játék/ Csoportmunka | Csoportonként tablet, vagy laptop | A tankocka az alábbi linken érhető el:  <https://learningapps.org/watch?v=pbfta9e8c18> |
| 30 perc | 1. Elfeledett nyelvújítások:   A csoportok feladatlapot kapnak, melyen elfeledett, vagy elvetett, nyelvújítás korabeli érdekes, viccesen hangzó szavakat olvashatnak. A feladat az, hogy adott idő alatt próbálják kitalálni a mai jelentésüket, és ezt írják a lapra.  „Gondolkodjatok! Vajon minek az elvetett elnevezéseit olvashatjátok a nyelvújítás korából? Írd az egyenlőségjel mögé!”  A találgatást segítheti, hogy ezt követően digitális táblára kivetített képsort látnak, melyek betűjelét párosítsák össze a leírt szavakkal. Egyszerre csak egy kép látható, 10 másodpercenként automatikusan következik az új kép. Figyelem! Az egyik képet két helyre is szükséges lesz beírniuk (, de erre nem muszáj őket felkészíteni.)  „Párosítsd a látott képek betűjelét a számokhoz! Minden kép 10 másodpercig lesz látható.”  A feladatot ellenőrizzük, és megállapíthatjuk, mely csapat találta ki a legtöbb szó jelentését, ill. kik párosították a legjobban a képekkel a szavakat. | Gyakorlati tevékenység/ Csoportmunka | Digitális tábla,  csoportonként feladatlap, és toll | A feladatlap az 4-es számú mellékletben található:  13.1.4.melléklet.docx  A kivetítendő prezentáció az 5-ös számú mellékletben található:  13.1.5.melléklet.ppsx  A megoldás az 6. számú mellékletben található:  13.1.6.melléklet.docx |
| 10 perc | 1. Nyelvújító szóképzés:   A csoportok most próbáljanak meg az előző feladathoz hasonló új, magyaros szavakat képezni, egy borítékból húzhatnak feladatot maguknak.  „Húzzatok egy feladványt magatoknak a borítékból, és próbáljatok az előző feladatok mintájára egy új, magyaros elnevezést kitalálni rá! ”  A csoportok a megoldásaikat mondják el, de magát a feladványt a társaik találják ki! | Gyakorlati tevékenység/ Csoportmunka | csoportonként papír, toll | A borítékos feladványok a 7-es számú mellékletben találhatók:  13.1.7.melléklet.docx |
| 20 perc | 1. Szófelhő készítés:   A gyerekek csoportokban/egyénileg tableten, laptopon/okostelefonon a WorArt online szerkesztő segítségével készítsenek szófelhőt a ma megismert kedvenc szavaikból. Az ügyesebbek ne csak a beépített képi lehetőségeket használják, hanem képeik utaljanak a XIX. századra, pl. egy költő arcképével.  A szerkesztés nem igényel bejelentkezést. Az elkészített képeket mentsük el. (A későbbi Expón ez is kiállítható lesz.) | Digitális gyakorlati tevékenység, játék/ Csoport- vagy egyéni munka | Csoportonként tablet, vagy laptop, internet esetleg saját mobiltelefonok | A használt weboldal a 8. számú mellékletben, és a következő linken elérhető:  <https://wordart.com/>  13.1.8.melléklet.docx  Minta a feladathoz a 9. számú mellékletben található:  13.1.9.melléklet.docx |

|  |  |  |  |  |  |
| --- | --- | --- | --- | --- | --- |
| A téma feldolgozása | 15 perc | **"Szeretném bemutatni..."**  Ebben a tevékenységben a XIX. századi viselkedési szokásokkal, etikettel, illemszabályokkal ismerkedünk meg. A tevékenység célja, hogy a tanulók legyenek képesek összehasonlítani az akkori és a mai viselkedési szokásokat.   1. Filmrészlet megtekintése:   Megtekintünk egy részletet Jane Austen regénye alapján készült A klastrom titka c. filmből. Ez a tankocka „Illik, vagy nem illik- Filmrészlet” menüje alatt található.  „Tekintsd meg az alábbi részletet Jane Austen regényéből készült A kastély titka című filmből! Figyeld meg az illemtani szokásokat, etikettet! Mit volt szabad, és mit nem akkoriban?”  „Mennyi idős lehetett a filmrészlet főszereplője?  Milyen ruhában illett megjelennie a bálon?  Mások is ilyen színű ruhában voltak? Mit gondolsz, ki miért nem?  Mi volt a bálon a fő problémájuk a hölgyeknek?  Hogyan oldódott meg a probléma?” | Szemléltetés, beszélgetés/ Frontális | Digitális tábla | A film az alábbi linken érhető el:  <https://learningapps.org/watch?v=pbfta9e8c18>  A kérdésekre a lehetséges válaszok a 10-es számú mellékletben találhatók:  13.1.10.melléklet.docx |
| 20 perc | 1. Drámajáték:   Bemutatkozási, bemutatási, és köszönési illemszabályokat felidézve, játszanak el gyerekek jeleneteket. A mellékletben megadott szituációkat előzetesen nyomtassuk ki, és tegyük borítékba. A szituációt a borítékból kihúzva kapják meg, úgy, hogy mindegyik szituáció kerüljön sorra.  Az etikett áttekintéséhez használhatják az internetet, ajánlott a Sulinet weboldala, ahol a keresőszavakra megfelelő információkhoz jutnak a tanulók. | Drámajáték, játék digitális gyakorlati feladat / Csoportos feladatok, | Internet, laptop vagy tablet, mobiltelefon | Az internetes kereséshez ajánlott weboldal a 11. számú mellékletben, és az alábbi linken érhető el:  <http://hirmagazin.sulinet.hu/hu>  13.1.11.melléklet.docx  Ajánlott keresőszavak:  bemutatás illemtana,  bemutatkozás illemtana  köszönés illemtana  A szituációs feladatok a 12-es számú mellékletben találhatók:  13.1.12.melléklet.docx |
| 20 perc | 1. Illemtan kvíz:   A csoportok a „Szeretném bemutatni: Illemtan kvíz” nevű tankocka feladatsorát oldják meg, melyhez egy QR kódon keresztül elérhető weboldal nyújt segítséget. Használhatják hozzá a mobiltelefonjukat is!  „Válaszolj a kérdésekre a QR kód által elért weboldal segítségével! Figyelem! A kérdésekre nem csak egy jó válasz lehetséges.” | Digitális gyakorlati tevékenység, visszacsatolás / Csoport- vagy egyéni munka | Csoportonként tablet, vagy laptop, és mobiltelefon (A QR kódok olvasásához legyen a telefonokon egy QR kód olvasó app. Van amelyikbe ez már be van építve. ) | A tankocka az alábbi linken érhető el:  <https://learningapps.org/watch?v=pbfta9e8c18> |

|  |  |  |  |  |  |
| --- | --- | --- | --- | --- | --- |
| A téma kreatív szakasza | 15 perc | **XIX. sz-i Barbie és Ken és Drámajáték**  Ebben a tevékenységeben a mai foglalkozáson megismert korabeli divatról, ruhákról felhasznált ismereteinket alkalmazhatjuk. A cél, papírbábok készítése, melyekkel később egy rövid jelenetet játszunk el a kor megismert illemszabályait alkalmazva.   1. Filmrészlet megtekintése:   A tankocka „Büszkeség és balítélet - Filmrészlet” nevű menüjében egy regényrészlet szolgál az eljátszandó bábjelenet alapjául. Megtekintjük a történetet a digitális táblán, majd megbeszéljük, hogy milyen bábfigurákat készítsünk el ehhez. A filmrészletnek 4 szereplője van: idősebb úr, idősebb hölgy, fiatalabb úr és fiatalabb hölgy. Elkészíthető egy-két kiegészítő díszlet is pl. bokrok, fák, hintó, kastély…  Az összegyűjtött elkészítendő figurákat, és jellemzőit jegyzetelhetjük a táblára, és minden csoport vállaljon el egy-egy alakot, és díszletet. A rajzok elkészítéséhet használhatnak internetet mintakeresésként.  Mielőtt a tanulók elkezdik a munkát, beszéljük meg a jellemzőket, méreteket!  A bábfigurák javasolt mérete kb. 28 cm (A4-es lap méretű)  Már ebben a szakaszban nevezzék meg a csoportok maguk között, ki milyen feladatot vállal a bábjelenet létrehozásában (rajzoló, színező, szereplő, internetes adatkereső, rendező, díszlettervező…)!  „Soroljátok fel, kik szerepeltek a látott jelenetben!  Milyen korúak a szereplők?  Milyen ruhát viseljenek? Milyen színeket használhattok a ruhákhoz egy-egy személynél? Kinél milyen kiegészítő legyen pl. sétapálca, napernyő, kalapok…?  Beszéljétek meg magatok között, hogy a csoporton belül ki rajzol, ki színez, ki játszik majd szerepet!” | Szemléltetés, beszélgetés /Frontális | Digitális tábla,  mobiltelefonok | A film az alábbi linken érhető el:  <https://learningapps.org/watch?v=pbfta9e8c18> |
| 45 perc | 1. Bábkészítés   Az asztalok előkészítéséhez pakoljuk el a tableteket/ laptopokat, esetleg védjük a tanulói asztalokat újságpapírral!  Osszuk ki a szükséges eszközöket!  „Készítsétek el a megbeszélt figurákat a jelenethez! ” | Kooperatív gyakorlati tevékenység/ Csoportos munka | Csoportonként:  8-10 db A4-es méretű műszaki rajzlap, zsírkréták, ceruza,  olló,  cellux, ragasztó, 8-10 db hurkapálca; |  |
| 20 perc | 1. Bábjáték   Idézzük fel a látott filmrészletet, mi történt benne, milyen párbeszédek zajlottak! Emlékezzünk vissza, milyen udvariassági szabályokat kell betartanunk! Beszéljük meg a forgatókönyvet, esetleg egy tanuló, ha alkalmas rá, rendezze meg a segítségünkkel a kis bábjelenetet! Nem kell ragaszkodnunk a filmrészlet pontos eljátszásához, a gyerekek fantáziája szabadon szárnyalhat a jelenetből kiindulva. Erre bíztassuk is őket!  Ha van, egy paraván mögül, esetleg a tanári asztal takarásából bábozzunk! Először próbáljuk el a jelenetet, ha szükséges, majd a kész művet vegyük fel digitális formában videóra, hogy az utolsó napon készült kiállításon az levetíthető legyen. | Drámajáték, /Frontális, csoport munka | Paraván/tanári asztal  egy digitális felvételre alkalmas eszköz |  |
| A téma lezárása | 5 perc | 1. Összegzés:   Összegezzük, felidézzük a tanultakat.  „Mi újat tudtál ma meg a XIX. századról?  Mi volt a legérdekesebb számodra?  Mit hordanál szívesen abból a korból?  Milyen szokásokat, illemeket tartasz be?”  Az elhangzó kulcsszavakkal kiegészítjük az foglalkozás eleji listát. | Beszélgetés, szemléltetés/Frontális munka | Tábla, kréta  vagy  fehértábla, filc |  |
| Értékelés | 15 perc | Az eredmény a bábok, és a bábjáték elkészült. Megtekintjük a bábjátékról a felvételt és szóban, röviden véleményezzük a produkciót. A bábok, és a felvett jelenet kiállításra kerülnek az Expo foglalkozás napján.  Végül A WordWall weboldal segítségével egy rövid, játékos, szórakoztató teszttel zárjuk a napot. A digitális táblán frontálisan megjelenő kérdésekre a tanulók egyénileg a mobiltelefonjukon/tableteken tudnak egyszerűen válaszolni, és eredményeiket azonnal láthatják a táblára kivetítve. A kvíz kivetítéséhez a tanárnak szükséges bejelentkeznie a WorWall.net weboldalra. A mellékelt linken megtalálja az „Illik- nem illik” című kérdéssorozatot, amely elindításához a „Multiplayer” sablont (jobb oldal) szükséges választania. A gyerekek eközben a saját eszközeiken a GoWordWall.com oldalra csatlakozzanak, és a táblán megjelenő kódszámot, és a nevüket megadva belépnek a kvízjátékba. | Beszélgetés, visszacsatolás/ Frontális | Digitális tábla, Mobiltelefonok, Tabletek | A WordWall link a 13. számú mellékletben is megtalálható:  <https://wordwall.net/resource/243709>  13.1.13.melléklet.docx |

**MELLÉKLETEK**

|  |  |
| --- | --- |
| **A melléklet sorszáma** | **A melléklet tartalma** |
| 13.1.1 | Csoportalakításhoz felhasználható kártyák |
| 13.1.2 | Prezentáció a XIX. századi divatról |
| 13.1.3 | A tankocka linkje, ezt használjuk az összes tevékenységünk során ebben a foglalkozásban |
| 13.1.4 | Feladatlap az Elfeledett nyelvújítások c. feladathoz |
| 13.1.5 | Prezentáció az Elfeledett nyelvújítások c. feladathoz |
| 13.1.6 | Megoldás az Elfeledett nyelvújítások c. feladathoz |
| 13.1.7 | Szavak a Nyelvújító szóképzés c. feladathoz |
| 13.1.8 | Link a WordArt weboldalhoz |
| 13.1.9 | Minta a Szófelhő készítés című feladathoz |
| 13.1.10 | Illik, vagy nem illik- Filmrészlet c. feladat lehetséges válaszai |
| 13.1.11 | Internetes kereséshez az ajánlott weboldal linkje |
| 13.1.12 | Szituációs feladatok |
| 13.1.13 | WorWall Multiplayer kvízjáték linkje |